六客堂
作者：王十朋
朝代：宋

paragraphs: 水晶宮中刺史宅，月□□堂遊六客。
中有一客爲主人，萬卷詩書李公擇。
元□□揮玉堂手，令舉聲蜚制科策。
五勸使君古遺直，三□郎官老詞伯。
眉山有客何等人，退之少陵李太白。
直道高才時不容，天遣數子爲遊從。
吳興清絕山水國，五百年過人中龍。
健峭銀鈎逼顔魯，點化湖山出奇語。
高壓白蘋洲上詩，更肯區區談小杜。
端如竹溪逢謫仙，並遊逸士名俱傳。
飄飄乘風鼓長翮，兩兩照坐成臺躔。
苕霅交流卞山碧，一代名賢已陳迹。
我後百年登此堂，咀嚼姓名牙頰香。
坐上何曾欠佳客，蘇仙一去難再得。